**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**A királyi hatalom gyengülése**

**1). Mátyás király halála után a Jagelló-házból származó II. Ulászló került   
 a trónra.  
 A Dobzse melléknevet kapta uralkodása idején.  
 *Nézz utána, hogy miért?* A magyar főnemesek nagy része Ulászlót kívánta látni a magyar   
 trónon Mátyás fia, Corvin János herceg és a Habsburgok helyett.  
 II. Ulászló uralkodása alatt ismét megnőtt a főurak hatalma.  
 A királyi kincstár kiürült.**

**Dózsa György parasztháborúja**

**2). Ekkoriban a fellendülő árutermelésbe bekapcsolódtak a mezővárosok   
 lakói és a parasztság egy része.   
 Ezek a jobbágyok meggazdagodtak, és így megerősödve igyekeztek   
 kibújni a földesúri függés alól.  
 A nemesség ki akarta szorítani a piacról ezt a gazdagparaszti réteget.**

**3). 1514-ben a pápa kezdeményezésére törökellenes keresztes hadjáratot   
 hirdettek.   
 Egy volt végvari tiszt, Székely Dózsa György lett a kijelölt vezető.  
 A parasztok tömegesen csatlakoztak a keresztes hadhoz.  
 A nemesség egy része viszont akadályozta a toborzást, mivel az a nyári  
 mezőgazdasági munkák idejére esett.**

**4). A parasztok Dózsával az élükön uraik ellen fordultak.  
 Főleg a mezővárosok lakói csatlakoztak hozzájuk nagy számban.  
 A paraszti fősereg Temesvárt vette ostrom alá.  
 A vár felmentésére azonban megérkezett katonáival az erdélyi vajda,   
 Szapolyai János.  
 Dózsa serege vereséget szenvedett.   
 A felkelést hamarosan mindenütt felszámolták.  
 Az urak véres bosszút álltak. Dózsa Györgyöt és sok társát kegyetlen   
 módon megkínozták és megölték.**

**A mohácsi katasztrófa**

**5). A parasztháború súlyos veszteségeket okozott.  
 Nem sokkal később II. Ulászló meghalt.   
 Gyermeke, II. Lajos tíz esztendősen lett magyar király.**

**6). 1520-ban I. Szulejmán lépett az Oszmán – Török Birodalom trónjára.  
 A Szultán 1521-ben támadást intézett Nándorfehérvár ellen, amit  
 rövid ostrom után el is foglalt.  
 Ezzel megnyílt az út a töröknek az ország belseje és Bécs felé.**

**7). Az 1526. augusztus 29-én megvívott mohácsi csata történelmünk egyik   
 legsúlyosabb veresége lett.  
 A Tomori Pál Kalocsai érsek vezette magyar hadsereg az ország   
 gazdasági helyzete és a török háromszoros túlereje miatt eleve   
 vesztésre volt ítélve.  
 Menekülés közben II. Lajos király is meghalt.**

**Fogalmak – Évszámok**

**II. Ulászló - II. Ulászló *(1490 – 1516)* Uralkodói mellékneve: Dobzse László  
 Magyarország és Csehország királya**

**Corvin János – Mátyás király törvénytelen fia, akit szeretett volna   
 utódjául elfogattatni**

**1514 – a Magyarország történetének legnagyobb parasztfelkelése**

**Székely Dózsa György – kisnemesi származású végvári katona, akit a   
 Pápa felkért a török ellenes kereszteshadjárat  
 vezetésére  
 a róla elnevezett felkelés vezetője**

**Szapolyai János – Erdélyi vajda az ország leghatalmasabb földesúra  
 a parasztfelkelés leverője  
 1526 után I. János néven magyar király**

**Hódító vagy Törvényhozó I. Szulejmán – az Oszmán – Török Birodalom  
 szultánja 1520-1566 között**

**1521 – Nándorfehérvár második ostroma, bevétele**

**II. Lajos – magyar király 1516-1526 között**

**Tomori Pál – Kalocsai érsek a magyar sereg fővezére a Mohácsi csatában**

**1526. augusztus 29. – a Mohácsi csata, a magyar hadtörténelem talán  
 legsúlyosabb következményekkel járó veresége**